ฉี่บ่อยมา 2 วันล่ะค่ะ (ประจำเดือนมาล่าสุด 16 พ.ย.ค่ะ) มีอะไรกับแฟนวันที่ 23/24 ธ.ค. แต่กินยาคุมฉุกเฉินไปแล้วค่ะ แล้วก้มากินยาคุมแบบ 28 เม็ดเมื่อวันที่ 30 ธ.ค. (พอดีลืมไปว่าถ้าประจำเดือนไม่มายังไม่ให้กินแบบนี้คือหยุดกินเลยมั้ยค่ะหรือกินต่อไปค่ะ) เมื่อวันที่ 4 ม.ค. ตรวจแล้วขึ้นขีดเดียวค่ะ คือตอนนี้อยากทราบว่า (ประจำเดือนไม่มาเพราะอะไรค่ะ) แล้วทำไมฉี่บ่อย เพราะช่วงนี้นอนไม่ค่อยหลับจะหลับๆตื่นๆ/และมีเรื่องให้คิดในหัวตลอดค่ะ #ขอบคำตอบล่วงหน้าค่ะ
สวัสดีครับ หากตรวจการตั้งครรภ์แล้วผลเป็นลบ เบื้องต้นการที่ประจำเดือนมาช้า ก็อาจจะไม่ได้มาจากการตั้งครรภ์ ซึ่งสาเหตุอื่นๆที่ทำให้ประจำเดือนมาช้า ก็อาจมีได้หลายประการ ได้นี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดส่วนปัญหาปัสสาวะบ่อย แม้ว่าในผู้หญิง มักจะเกิดจากปัญหาติดเชื้อในทางเดินปัสสาวะเป็นหลัก แต่ก็ยังมีอีกหลายสาเหตุที่เป็นไปได้ครับ เช่น1. ติดเชื้อในทางเดินปัสสาวะ เช่น กระเพาะปัสสาวะอักเสบ2. ช่องคลอดอักเสบ3. โรคเบาหวาน4. ผลจากยา เช่น ยาขับปัสสาวะ5. อื่นๆ เช่น การดื่มน้ำหรือเครื่องดื่มมากเกินกว่าปกติดังนั้น สำหรับเรื่องประจำเดือน ขอแนะนำให้สังเกตดูในอีก 1 สัปดาห์ หากยังไม่มา ควรตรวจการตั้งครรภ์ซ้ำ เพื่อความแม่นยำครับ (แต่หากยังเป็นผลลบ ควรพบคุณนรีเวชเพิ่มเติม เพื่อหาสาเหตุที่ประจำเดือนไม่มา) ส่วนเรื่องปัสสาวะบ่อย หากมีอาการมา 2 วันแล้ว แนะนำให้พบแพทย์ เพื่อพิจารณาตรวจรักษาเพิ่มเติม จะดีที่สุดครับ